钦定古今图书集成/方舆汇编/职方典/第1435卷 > 《金龟山》
## 钦定古今图书集成/方舆汇编/职方典/第1435卷 > 《金龟山》

《图经》俗名为真武岭，高八十丈，在邑东二里。山色苍
苍黄黄，其背穹窿，坡陀肆垂，首戴巨石，高十馀仞，崟
嵚突出，间色青黑，且有口吻状，四围远近视之，如真
灵龟也。天下峰峦岩谷，若龙、若马、若狮子之象多矣，
然仿佛而得四五，独此粹然逼真，顾不异哉！水流大
江，直西南来，龟从东北举首而赴之。或云隔岸有山
曰“会灵”，相对而起，此上有坛而彼上有台，予未能至，
不知状貌何如也。是山最与勾漏为邻，而龟闯然于
洞前。故附于图之末。